पाएं अपने शहर की ताज़ा ख़बरें और फ्री ई-पेपरडाउनलोड करें
ग्राम पंचायत पांचोलास की ढाणी कल्याणपुरा में शनिवार रात को एक कच्चे मकान में आग लगने से नकदी, जेवरात सहित घरेलू सामान जलकर राख हो गया। साथ ही कुछ मवेशियों की भी मृत्यु हो गई।ग्रामीणों ने बताया कि रामविलास मीणा के मकान में रात करीब 10 बजे अचानक से आग लग गई। आग के बारे में पता चलते ही आसपास के लोग दौड़कर मौके पर पहुंचे और पानी डालकर आग पर काबू पाने का प्रयास किया। लेकिन हवा की गति तेज होने के कारण आग बढ़ती ही गई। आग से मकान में रखी नकदी, सोने-चांदी के जेवर सहित अन्य घरेलू सामान जलकर राख हो गया।
इसके साथ ही आग ने पास ही के बाड़े को भी अपनी चपेट में ले लिया, जिससे वहां बंधे कुछ मवेशियों की भी मृत्यु हो गई। ग्रामीणों ने बड़ी मुश्किल से आग पर काबू पाया। सूचना मिलने के बाद रवांजना डूंगर थाना पुलिस, हल्का पटवारी, गिरदावर रामजीलाल मीणा, पशु चिकित्सक नरसीराम मीणा, समाजसेवी बनवारी सिंह अवाना, सरपंच राजेश गुर्जर पायलट आदि लोग मौके पर पहुंचे और पीड़ित से घटनाक्रम के बारे में जानकारी ली। इस दौरान पशु चिकित्सक ने घायल हुए मवेशियों का उपचार किया। आग लगने के कारणों का पता नहीं चल सका। ग्रामीणों ने जिला प्रशासन से पीड़ित को मुआवजा देने की मांग की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn